27.04.2021

**Изьва районса Изьвавом грездын заводитісны стрӧитны школа-сад**

Изьвавом сиктын лӧсьӧдчӧны школа-сад стрӧитӧм кежлӧ. Пӧдрадчик, «Промресурс» ИКК, торйӧдіс му участок, помалӧ лӧсьӧдны уджалысьяслы хозблок – сэні лоӧ пывсян, сёянін, кык олан комплекс. Ӧнія кадӧ уберитӧны мулысь вылыс юкӧнсӧ, медым водзӧ планируйтны участок.

«Участок вылӧ воис медводдза техника, кутісны тыдавны вежсьӧмъяс, и ӧні ми тӧдам – школаыс лоӧ! Пӧжар бӧрын прӧйдитіс 17 во. Став сиктӧн ми видзӧдам, кыдзи стрӧитӧны школа-сад, да радлам. Местаыс тані медбур – вывтасінын, шондіаинын. А школаса ӧшиньясӧд позяс аддзыны Печора ю, сылысь крут берегъяс да помтӧм-дортӧм войвывса парма», – нимкодясьӧ овмӧдчӧминса юралысь Валентин Артеев.

Казьтыштам, 2020 вося моз тӧлысьӧ Изьва районӧ удж серти ветлігӧн Коми Республикаса Юралысь Владимир Уйба примитіс помшуӧм школа-сад стрӧитӧм йылысь. Проектсӧ пыртӧма 2021-2022 вояс вылӧ республикалӧн Адреснӧй инвестиция уджтасӧ. Тавося урасьӧм тӧлысьӧ панӧма стрӧитчӧм вылӧ аукцион. Контрактлӧн доныс 300 миллион шайтысь унджык.

Проект серти выль велӧдчанін ӧтпырйӧ лоӧ 90 велӧдчысь вылӧ школаӧн да 40 кага вылӧ детсадйӧн. Проектно-сметнӧй документация лӧсьӧдігӧн вӧдитчисны Алтайскӧй крайын Покровка сиктса школа-садлӧн типӧвӧй проектӧн. Кирпичысь зданиеыс кык судтаа, сэні лоӧ столовӧй, спортзал, ворсан жыръяс, паськыд кабинетъяс. Школа гӧгӧрсӧ бурмӧдасны-лӧсьӧдасны: пуктасны гимнастика, волейбол да бадминтон вылӧ спорт площадкаяс, футбольнӧй поле, кытшолӧн котралан площадка.

27.04.2021

В ижемской деревне Усть-Ижма приступили к строительству школы-сада

В деревне Усть-Ижма начались первые подготовительные работы для строительства школы-сада. Подрядчиком ООО «Промресурс» огражден земельный участок, завершается обустройство хозблока для рабочих – установлены баня, столовая, два жилых комплекса. В настоящее время проводятся работы по срезу плодородного слоя земли для дальнейшей планировки участка.

«Первая техника, первые сдвиги на участке, и теперь мы самом деле уверены – школе быть! А ведь после пожара прошло 17 лет. Всей деревней радуемся каждому шагу вперед на участке для школы-сада. И место выбрали самое лучшее – высоко, солнечно. А из школьных окон будет открываться панорама на Печору, ее крутые берега и бесконечную северную парму», - не скрывает эмоций глава поселения Валентин Артеев.

Напомним, решение о строительстве школы-сада было принято Главой Республики Коми Владимиром Уйба в августе 2020 года в ходе рабочей поездки в Ижемский район. Проект был включен в Адресную инвестиционную программу республики на 2021-2022 гг. В феврале текущего года объявлен аукцион на строительство. Цена контракта составляет более 300 млн рублей.

По проекту новое учебное заведение будет одновременно школой для 90 учеников и детским садом для 40 воспитанников. При подготовке проектно-сметной документации использовался типовой проект школы-сада в селе Покровка Алтайского края. Кирпичное здание будет двухэтажным, в нем будут столовая, спортзал, игровые комнаты, просторные кабинеты. Пришкольная территория будет полностью благоустроена: появятся спортивные площадки для гимнастики, волейбола и бадминтона, футбольное поле, круговая беговая дорожка.

**1445**

**Королева**